Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: 33. számú melléklet az 5/2010. (IX. 8.) NGM rendelethez
Paragraph Index: 283

33. számú melléklet az 5/2010. (IX. 8.) NGM rendelethez Kitöltési útmutató a KT-03 számú „Kötelezettségvállalás hivatkozás módosítása” elnevezésű űrlaphoz Az űrlapot a Kincstár eAdat rendszerén, rendkívüli esetben (pl.: rendszer hiba) a Regionális Igazgatóságok Állampénztári Irodáin keresztül 1 példányban kell benyújtani az alábbi esetekben: A költségvetési szerv korábbi kiadás teljesítésekor - nem tudott hivatkozni a bejelentett kötelezettségvállalásra devizában történő utaláskor, kincstári kártya, vagy csoportos fizetési mód alkalmazásakor, - nem hivatkozott a bejelentett kötelezettségvállalásra, - tévesen jelölte a kötelezettségvállalás hivatkozási számát, illetve alszámát, - tévesen lezárta a kötelezettségvállalást, - nem zárta le a kötelezettségvállalást az utolsó vonatkozó kifizetéskor. A rendszerben feldolgozott és elfogadott bizonylatokat „Feldolgozott”, a visszautasított bizonylatokat „Hibás” státusszal igazolja vissza az eAdat rendszer a napi számlakivonattal összhangban. Az űrlap adatai: A fejrész adatai: - Bizonylat sorszáma: eAdat rendszer rögzítési felületén automatikusan képződik. - Költségvetési szerv neve: A központi költségvetési szerv nevének feltüntetésére szolgál. - Költségvetési szerv számlaszáma: 1-24 pozíciós pénzforgalmi jelölőszám. - Kötelezettségvállalás hivatkozási száma: A módosítandó kötelezettségvállalás -Kincstár által, a korábbiakban, benyújtás után visszaigazolt- hivatkozási száma. A tételsorok adatai: - KTK: Az a kincstári tranzakciós kód, amely a kötelezettségvállaláshoz (alszám mélységben) kapcsolódik (csak kiadási KTK lehet, visszatérülés, sztornó KTK nem lehet). - ÁHT(T) azonosító: Az az államháztartási azonosító, amely a kötelezettségvállaláshoz (alszám mélységben) kapcsolódik. Csak fejezeti kezelésű előirányzatok esetében kell kitölteni. - (+/-) Módosítás összege: A kötelezettségvállalás hivatkozás módosításához kapcsolódó összeg előjelhelyes feltüntetésére szolgál. Csökkentéskor „-„ növeléskor „+”. Amennyiben csökkentés esetében a korábbiakban nem volt olyan összegű hivatkozás amely visszavonható, illetve növelés estében nem áll rendelkezésre felhasználható előirányzati szabad keret a módosítás visszautasításra kerül. - Alszám: A Kincstárhoz bejelentett kötelezettségvállalás azon alszámát kell feltüntetni, amelyhez a módosítás kapcsolódik. Módosító bizonylat csak a tárgynapnál korábbi dátumú alszámot érinthet. - Zárás: Ha a korábbiakban az adott kötelezettségvállaláshoz kapcsolódóan az utolsó kifizetés kezdeményezésekor nem történt meg a hivatkozás a kötelezettségvállalás lezárására, akkor, itt „X” jelölést kell alkalmazni. A „(+/-) Módosítás összege” mezőt ebben az esetben nem kell kitölteni. - Nyitás: Ha a korábbiakban az adott kötelezettségvállaláshoz kapcsolódóan kifizetés kezdeményezésekor tévesen hivatkozás történt a kötelezettségvállalás lezárására, akkor itt „X” jelölést kell alkalmazni. A „(+/-) Módosítás összege” mezőt ebben az esetben nem kell kitölteni. - Megjegyzés: A költségvetési szerv saját, beazonosítást segítő információi, max. 96 pozícióban. A Kincstár ez alapján nem ellenőriz semmit, csak megjeleníti. Dátum, aláírás: Csak a rendkívüli esetben papíralapon történő bejelentés esetén szükséges. A kötelezettségvállalás bejelentésének dátumát, az Igazgatóságnál bejelentett aláíró aláírását és a központi költségvetési szerv pecsétjét kell feltüntetni. Az általános, eAdaton történő bejelentéskor a bejelentő azonosítása a hozzáférési jogosultság alapján történik.

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes